Xylotrupes

Xylotrupes er en slekt av biller som hører til familien skarabider (Scarabaeidae) i gruppen skarabider (Scarabaeoidea).


== Utseende ==

Store (35-80 millimeter), brunrøde til svarte, halvblanke biller. Som vanlig hos hornbiller (Dynastinae) er det stor forskjell mellom kjønnene, hannene er mye større og har kraftige horn på hodet og pronotum som hunnene mangler. Denne slekten har et smalt horn på hodet som er gaffeldelt ytterst, og et bredt og kraftig horn på pronotum, også dette delt i spissen. Utviklingen av hannenes horn varierer sterkt både mellom og innen artene, generelt er hornene forholdsvis lengre jo større hannen er (allometrisk vekst). Dekkvingene er rundede og hvelvede, vanligvis uten punktrader.


== Levevis ==
Larvene utvikler seg i morken død ved og tar gjerne noe over ett år på utviklingen. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.


== Utbredelse ==
Slekten er utbredt i Sørøst-Asia, Indonesia og Australia.


== Systematisk plassering ==

Artene i slektene Allomyrina og Endebius ble tidligere også regnet til denne slekten. Inndelingen her følger Rowland (2011).

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Dynastini W.S. MacLeay, 1819
Slekten Xylotrupes Hope, 1837
Xylotrupes australicus J. Thomson, 1859 - Australia
Xylotrupes baumeisteri Schaufuss, 1885 - Sulawesi, status noe uklar
Xylotrupes beckeri Schaufuss, 1885 - Vest-Malaysia, Sumatra
Xylotrupes carinulus Rowland, 2011 - Ny-Guinea, Aru-øyene
Xylotrupes clinias Schaufuss, 1885 - Sulawesi, Molukkene
Xylotrupes damarensis Rowland, 2006 - Tanimbarøyene
Xylotrupes faber Silvestre, 2002 - Java
Xylotrupes falcatus Minck, 1920 - Indonesia
Xylotrupes florensis Lansberge, 1879 - de små Sunda-øyene (= Endebius florensis)
Xylotrupes gideon (Linnaeus, 1767) - vidt utbredt
Xylotrupes gilleti - Tanimbar-øyene
Xylotrupes inarmatus Sternberg, 1906 - Java
Xylotrupes introduce Li, 2016- De små Sundaøyer
Xylotrupes lorquini Schaufuss, 1885 - Sulawesi
Xylotrupes lumawigi Silvestre, 2002 - Filippinene
Xylotrupes macleayi Montrouzier, 1855 - Ny-Guinea og Vanuatu
Xylotrupes meridionalis Prell, 1914 - India
(Xylotrupes mindanaoensis Schultze, 1920) - bør trolig plasseres i slekten Allomyrina
Xylotrupes mniszechi J. Thomson, 1859 - Himalaya
Xylotrupes oudomxayicus Li, 2016 - Laos
Xylotrupes pachycera Rowland, 2006 - Borneo
Xylotrupes pauliani Silvestre, 1997 - Sumatra
Xylotrupes philippinensis Endrödi, 1957 - Filippinene
Xylotrupes pubescens Waterhouse, 1841 – Filippinene, uvanlig mellom hornbiller ved at dekkvingene er hårete
Xylotrupes reductus Walker, 1859 - Sri Lanka
Xylotrupes rindaae Fujii, 2011 - Indonesia
Xylotrupes siamensis Minck, 1920 - Sørøst-Asia
Xylotrupes socrates Schaufuss, 1864 - Vietnam, Thailand
(Xylotrupes solidipes Walker, 1859) - bør trolig plasseres i slekten Dipelicus (Pentodontini)
Xylotrupes striatopunctatus Silvestre, 2003 - Molukkene
Xylotrupes sumatrensis Minck, 1920 - Sumatra
Xylotrupes tadoana Rowland, 2006 - Flores
Xylotrupes taprobanus Prell, 1914 - India, Sri Lanka
Xylotrupes telemachos Rowland, 2003 - Molukkene
Xylotrupes ulysses (Guérin-Méneville, 1830) - Bismarck-øyene
Xylotrupes wiltrudae Silvestre, 1997 - Borneo


== Kilder ==
Rowland, J.M. (2011): Notes on nomenclature in Xylotrupes Hope (Scarabaeidae: Dynastinae: Dynastini). Insecta mundi, (0176): 1-10. PDF Arkivert 2. april 2015 hos Wayback Machine.


== Eksterne lenker ==
(en) Xylotrupes i Encyclopedia of Life 
(en) Xylotrupes i Global Biodiversity Information Facility 
(en) Xylotrupes hos NCBI 
(en) Kategori:Xylotrupes – bilder, video eller lyd på Wikimedia Commons 
Xylotrupes – detaljert informasjon på Wikispecies